संक्षेप करने के लिए दस्तावेज़: उन्होंने कहा कि कश्मीर में जनमतसंग्रह कराने की अभी तक चली आ रही पाकिस्तान की माँग व्यावहारिक नहीं है और भारत नियंत्रण सीमा रेखा को अंतरराष्ट्रीय सीमा रेखा बना देने की जो माँग करता है, वह स्वीकार्य नहीं है.

राजधानी इस्लामाबाद में विदेशी राजनयिकों के साथ सोमवार को एक इफ़्तार पार्टी में राष्ट्रपति मुशर्रफ़ ने यह असाधारण सुझाव रखा.

कश्मीर मुद्दे पर राष्ट्रीय बहस का आहवान करते हुए उन्होंने कहा कि अब स्थिति में बदलाव होना चाहिए.

परवेज़ मुशर्रफ़ के मुख्य सुझाव:

कुछ हिस्सों को दोनों देशों के बीच बाँटा जा सकता है और कश्मीर घाटा या तो स्वायत्त बना जाए या फिर संयुक्त राष्ट्र की निगरानी में रखी जाए.

परवेज़ मुशर्रफ़ ने कश्मीर का पुनर्गठन करने और वहाँ संयुक्त राष्ट्र की भूमिका को और बढ़ाने का सुझाव भी रखा.

उन्होंने कहा कि भारत और पाकिस्तान के नियंत्रण वाले कश्मीर में सात अलग-अलग भाषाई, भौगोलिक और धार्मिक इकाइयाँ हैं लेकिन इनके बारे में ज़्यादा जानकारी नहीं दी.



राष्ट्रपति मुशर्रफ़ ने कहा कि भारत और पाकिस्तान को यह तय करना है कि कौन सी इकाई किसके पास रहनी चाहिए और किसे स्वायत्त घोषित कर देना चाहिए.

उन्होंने कहा कि स्वायत्त हिस्से को संयुक्त राष्ट्र के अधीन या फिर दोनों देशों की संयुक्त निगरानी में रखा जा सकता है.



मुशर्रफ़ ने कहा, "मेरा पक्का विश्वास है कि अनेक विकल्प हैं और समाधान भी निकाला जा सकता है. हमें पहली बार आशा की किरण नज़र आई है."

इस्लामाबाद में बीबीसी संवाददाता ज़फ़र अब्बास का कहना है कि यह शायद पहला मौक़ा है कि पाकिस्तान के किसी शासक ने कश्मीर पर इतना साहसिक प्रस्ताव रखा है.

मुशर्रफ़ ने संवाददाताओं से कहा, "इससे पहले उन्होंने किसी से भी इस तरह से बात नहीं की है."

राष्ट्रपति मुशर्रफ़ ने कहा कि इसी साल संयुक्त राष्ट्र महासभा की बैठक के दौरान भारतीय प्रधानमंत्री मनमोहन सिंह ने उनसे कुछ प्रस्ताव रखने को कहा था.

उन्होंने कहा कि भारतीय प्रधानमंत्री मनमोहन सिंह से भी उन्होंने नया फ़ॉर्मूला पेश करने को कहा था.

कश्मीर मुद्दे पर पाकिस्तान में एक राष्ट्रीय बहस का आहवान करते हुए मुशर्रफ़ ने कहा कि कश्मीर मुद्दे पर यथा स्थिति में बदलाव होना चाहिए जोकि इस समय भारत और पाकिस्तान के बीच बँटा हुआ है.

प्रतिक्रिया

पाकिस्तान के विपक्षी दलों ने परवेज़ मुशर्रफ़ के प्रस्ताव को ख़ारिज करते हुए कहा है कि वे लोगों की...\nसंक्षेप उसी भाषा में जिसमें दस्तावेज़ है:
पाकिस्तान के राष्ट्रपति परवेज़ मुशर्रफ़ ने भारत के साथ कश्मीर मसले पर चल रहे विवाद को हल करने के लिए एक नए फ़ॉर्मूले की पेशकश की है.